આયુર્વેદમાં વાઈ – ખેંચને અપસ્માર કહે છે. થોડી ક્ષણો કે એથી વધુ સમય માટે સ્મૃતિજ્ઞાન જતું રહે તે અપસ્માર. ચિંતા, શોક વગેરે માનસિક કારણોથી દોષોનું સંતુલન ખોરવાય છે. વિકૃત થયેલા દોષો હૃદયસ્ત્રોતમાં જઈઅપસ્માર નામની સમસ્યા પેદા કરે છે. અપસ્મારનો દર્દીને અંધકારમાં ખેંચાતો હોય તેવી પ્રતીતિ થાય, હાથ-પગ પછાડે, ધ્રુજારી થાય, દાંતના ઉપર-નીચેના જડબા ફીટ થઈ દાંત ભીડાય, શ્વાસોચ્છવાસની ગતિ વધી જાય.મોંમાંથી ફીણ નીકળે. શરીર ઠંડું કે ગરમ થઈ જાય.